Лучек

Лучек (урус. Лучек) — Дагъустан республикадин Рутул районда авай, Вруш хуьруьхъ галаз «Лучек» хуьруьнсоветдик акатзавай хуьр. Хуьруьнсоветдин администрациядин юкь я. География Хуьр Дагъустан Республикадин Рутул райондин юкьван пата, райондин юкь тир Рутул хуьрелай 13 км кефердинни - рагъакӀидай пата, Самур вацӀук Къара-Самур вацӀ акахьзавай чкадал ала. Тарих XIX виш йисуз Лучек хуьр вири Самур округдихъ галаз Урусат империядин гъилик акатзава. Империядик квай чӀавуз, хуьр Дагъустан вилаятдин Самур округдин Лучек наибвалдиз талукь тир. Вруш ва Кина хуьрерихъ галаз Лучек хуьруьнжемятдик акатзавай. Чав Рутул магьалдикай агакьай юкьван виш йисарин малуматрин вирина Лучек хуьр Рутулрин азад жемятдин кьилин хуьр тирди къалурнава . Кузнецован улубда и хуьруькай кхьенва: Лучек хуьр маса суван хуьрериз ухшар туш ва и кардив рази тахьана виже къведач. ВацӀари кьве кӀарна физвай кьакьан ва тик суварин гуьнедал къванцикай эцигнавай вишералди кӀвалер ава. Бязибурун яшар 100-лайни пара я. Хуьруьн юкьвал цӀуру мискӀин ала, мискӀиндин къванцин кирпичрикай садал араб чӀалал кхьинар ала. Совет революция жедалди хуьре 10-лай гзаф мискӀинар кардик квай . Агьалияр 2002 йисан агьалияр сиягьдиз къачунин малуматрив кьурвал хуьре 758 касди уьмуьр гьалзавай . Агьалидин вири рутулар, суни - мусурманар я. 1886 йисан Урусат империядин агьалияр сиягьдиз къачунин малуматрив кьурвал, Лучек хуьруьн агьалияр, вири рутулар яз 494 кас тир . Алай чӀавуз Лучекра гуьгъуьнин сихилрин векилри уьмуьр гьалзава: Чатуйер, Габашер, ЧимукӀар, Балилейар, Маллайер, Качалар. Баянар ЭлячӀунар Вруш картайрал